ढिबरा मजदूरों पर हो रहे सरकारी हमलों के खिलाफ माले का प्रदर्शन 28 को
कोडरमा | भाकपामाले जिला कमेटी की बैठक बुधवार को कोसमाडीह में हुई। बैठक में ढिबरा मजदूरों पर हो रहे सरकारी हमलों के खिलाफ जिले के अन्य ज्वलंत सवालों को लेकर आगामी 28 मार्च को जिला मुख्यालय के समक्ष जोरदार प्रदर्शन करने का निर्णय लिया गया। बैठक की अध्यक्षता करते हुए जिला सचिव मोहन दत्ता ने कहा कि राज्य सरकार द्वारा किसानों की जमीन छीनकर कंपनियों के हवाले करने की पुरजोर कोशिश हो रही है। बैठक को राज्य कमेटी सदस्य श्यामदेव यादव, ईश्वरी राणा ने भी संबोधित किया। मौके पर राणी देवी, सरिता सिंह, राजकु़मार पासवान, विजय पासवान, वीरेंद्र यादव, राजेंद्र यादव, मुन्ना यादव, राजेंद्र प्रसाद यादव, अशोक यादव, बहादुर यादव, तुलसी राणा सहित अन्य लोग मौजूद थे।
hin_Deva hin_Deva